Title: Orientacions per al professorat
Course: CFGS - Gestió de vendes i espais comercials / Màrqueting i publicitat > Section: Programació d'APPs per a dispositius mòbils

Professorat

La temporització de tot el bloc és de 33 hores, algunes d’aquestes hores es dedicaran a la programació de APPs.

L'objectiu és que els alumnes aprenguin com funciona el món de la programació i que arribin a ser capaços de realitzar una petita app. Un cop sabem quina app volem realitzar, a qui va dirigida, com la comercialitzarem i distribuirem, i tenim un disseny fet, començarem a programar-la en base a la feina prèvia.

El programa que es proposa pel desenvolupament d'aquest projecte és App inventor 2, ja que és lliure i encara que aparentment no ho sembli és força potent i amb possibilitats, amb ell es possible fer apps senzilles i també d’altres una mica més complexes..

Els alumnes al programar l'app, necessitaran treballar amb variables, pas de variables dins la mateixa pantalla i/o entre pantalles, estructures condicionals, estructures iteratives, varietat de components, amb l’ajuda d’exemples guiats que funcionaran com a petites píndoles que aniran guiant a l’alumne en tot el procés d’aprenentatge en l’us dels sensors de dispositiu, l’emmagatzemament de dades, etc..

Com que el temps del bloc és reduït i el que podrem dedicar a la programació encara més, els alumnes hauran de treballar pel seu compte a casa, per poder portar a terme el projecte final que se'ls demana.

És molt important que sàpiguen distribuir-se el temps i organitzar-se les tasques, valors que es tindran en compte a l'hora d'avaluar el nucli.