Title: Requeriments del mòdul
Course: CFGS - Gestió de vendes i espais comercials / Màrqueting i publicitat > Section: ORIENTACIONS PER AL PROFESSORAT

Requeriments del mòdul

Requeriments comercialització

Les activitats a realitzar requereixen disposar de connexió a internet.

El professorat i l'alumnat han de tenir un compte de Google per registrar-se i utilitzar les aplicacions web Canva (www.canva.com) i Trello (www.trello.com), i un compte de Facebook per a la creació de la pàgina de l'app a Facebook (www.facebook.com). També es pot utilitzar el compte de Facebook per accedir a Canva.

Hi ha altres recursos online que s'han d'utilitzar per a la realització de les activitats que requereixen registre.

No obstant, a banda de les eines recomanades en el Pla de Treball també poden utilitzar-se per a la realització de les activitats el programari d'edició gràfica o de gestió de projectes disponible al centre.

També és recomanable que l'alumnat utilitzi espais d'emmagatzematge online, tipus Drive, Dropbox, iCloud o similars, que faciliten el treball col·laboratiu en temps real i que garanteixen l'accés a les activitats en les que es treballa, sense haver de dependre d'elements físics com pendrives o discs externs que es poden oblidar o avariar.

Requeriments programació

L’alumnat i el professorat han de tenir compte a gmail, la qual cosa dóna accés a la plataforma APP Inventor.

http://appinventor.mit.edu/

Les aplicacions generades es podran testejar de diferses maneres:

- Des del propi dispositiu mòbil, descarregant l’aplicació en format APK al dispositiu a través de internet, desprès de la lectura d’un codi QR generat per la pròpia plataforma App Inventor. Si utilitzem aquest mecanisme el dispositiu haurà de tenir connexió a internet i disposar d’un lector de codis QR, com pot ser QR-Droid.
- Fent el test mitjançant un simulador, en algun PC, sigui quina sigui la plataforma: MAC, Windows, Linux… Per fer servir aquest procediment serà necessari instal·lar el software d'App Inventor en l’equip que es vulgui fer servir.

http://appinventor.mit.edu/explore/ai2/setup-emulator.html

- Visualitzant en temps real les modificacions sobre un dispositiu Android. Amb aquest procediment es mostren els canvis que es fan sobre la plataforma web App Inventor en un dispositiu mòbil que estigui associat. Per fer-ho cal instal·lar en el dispositiu mobil l’aplicació AI Companion, tal i com es detalla en el següent manual:

http://appinventor.mit.edu/explore/ai2/setup-device-wifi.html

ALTRES REQUERIMENTS:

- Dispositiu de visualització de l'app (mòbil, tablet,...)
- Connexió a Internet al mòbil, recomanable la utilització de WiFi pel volum de dades a transmetre/rebre
- Lector codi QR al mòbil, per exemple QR-Droid
- Eïna Merger Tool d'App Inventor per a poder unir o combinar dos projectes en un.

http://appinventor.mit.edu/explore/resources/ai2-project-merger.html

Requeriments disseny

Software de disseny

Per a dur a terme les tasques de disseny cal disposar d'un software de disseny gràfic adequat:
- Gratuït com ara Inkscape o Affinity designer
- o bé algun software propietari (d’ús més habitual a la indústria) com ara Adobe Illustrator i Adobe Photoshop.

Compte a balsamiq

Un software interessant per realitzar wireframes així com per al treball col·laboratiu és https://balsamiq.com/

Si us creeu un compte mybalsamiq i després en sol·liciteu la gratuïtat en nom de l'escola podreu utilitzar-lo amb finalitats educatives de manera gratuïta. Més informació aquí .

Projecció de la pantalla del dispositiu mòbil en un projector.

En algun moment pot ser que calgui compartir o mostrar la pantalla d'algun dispositiu mòbil.

En aquests casos pot ser interessant:

- Captures de pantalla

Tant els sistemes iOs com Android tenen opció de fer captures de pantalla (una cerca a Google ens indicarà com fer-ho per a cada dispositiu en concret)

- Projecció de la pantalla en un monitor extern o un projector

Via un connector-adaptador adequat es pot connectar el dispositiu a un monitor extern o a un projector (generalment via entrada VGA)

- Gravació del que succeeix a la pantalla

Hi ha apps tant gratuïtes com de pagament que permeten enregistrar el que succeeix a la pantalla. Això és útil per enregistrar interaccions amb el dispositiu, comportaments d'apps, etc. (una cerca a Google ens indicarà quines apps són les més adequades al que necessitem)