Title: Orientacions per al professorat
Course: CFGS - Gestió de vendes i espais comercials / Màrqueting i publicitat > Section: El finançament de les apps

Orientacions per al professorat

La temporització de la unitat formativa de Comercialització d'apps per a dispositius mòbils és de 66 hores, de les quals 13 hores es destinen a la realització de les activitats d'aquest bloc El finançament de les apps.

Tal com s'indica al Pla de treball, l'objectiu d'aquest segon bloc és fer una estimació del cost de desenvolupament de l'app, i també preparar la memòria del projecte. Aquesta memòria s'haurà de completar amb el pla d'appmarketing que l'alumnat realitzarà al bloc següent d'aquesta unitat formativa.

Aquesta memòria del projecte que l'alumnat ha d'elaborar en aquest segon bloc de la unitat formativa és recomanable que s'ajusti als criteris de les bases del concurs d'APPS Mobilitzem la informàtica.

És recomanable que es prioritzi l'ús de les versions en llengua anglesa de les aplicacions web que es proposen, així com en la consulta dels tutorials i vídeos disponibles online.

Comentaris sobre les activitats proposades al Pla de treball:

1. Elaboració del pressupost de desenvolupament de l'app.

L'objectiu de l'activitat d'elaboració del pressupost de desenvolupament i del pla de finançament, és que l'alumnat acabi coneixent tots els costos associats al desenvolupament de l'app que està projectant i de les opcions que tindrà al seu abast per finançar aquests costos.

És important, però, que l'alumnat tingui clar quin és l'abast del seu projecte abans de posar-se a fer números. En el mercat de les apps, a banda de les grans empreses que estan a un altre nivell i poden desenvolupar apps i jocs amb molts recursos tecnològics, humans i econòmics, hi ha mercat per a petits emprenedors que desenvolupen una app amb funcionalitats bàsiques (el que es conèix com a Producte Mínim Viable).

En definitiva, perquè l'activitat tingui la seva utilitat cal ajustar-se a la idea d'un projecte viable i no a fer volar coloms.

2. Memòria del projecte.

Aquesta memòria del projecte ha de ser un document que sintetitzi tota la feina feta fins aquest moment: la definició de la idea concretant la proposta de valor, el detall del procés de desenvolupament de l'app i la forma de finançar-la.

Per a la concreció del model de negoci es recomana basar-se en la plantilla del Busines Model Canvas.